LØS Market er et nyt indkøbskoncept på Vesterbro – KBH – hvor vi kommer til at sælge økologiske fødevarer i løssalg og uden emballage. Vores nye butik åbner til august/september 2016 på Saxogade 77.

Fødevarerne bliver solgt i specielt designede doseringsbeholdere (kaldet “siloer” eller “ske-beholdere”). Du kan bruge vores, butikkens eller dine egne medbragte beholdere og dermed afmåle de mængder du selv ønsker at købe. Beholderne som f.eks. glaskrukker og stofposer vil være til salg i butikken og komposterbare poser vil stå gratis til rådighed.

I princippet er konceptet det samme som at sælge slik i løssalg, men vi kommer i stedet til at sælge dejlige økologiske tørvarer, kaffe, te, krydderier, frugter, grøntsager, vin, olivenolie, honning, flydende hånd- og husholdningssæbe, filtreret vand, og lidt non-food produkter.

Når du vil købe vin, olivenolie og sæbe kan du tage dine egne flasker eller beholdere med, ellers kan de som sagt fås i butikken. Der vil også være et pant-system internt i butikken til vin- og olieflasker; så du køber din flaske én gang, fylder flasken med det indhold du ønsker, og når du kommer tilbage i butikken, afleverer du den brugte flaske og får en ny gratis flaske i stedet for (vi vasker de brugte flasker med vores egen EU-certificerede vaskemaskine).

Dermed gør vi alle sammen en forskel ved at: (Billede: Unpackaged)

1- Bruge nul emballage og dermed er du og butikken en aktiv aktør i nedsættelsen af unødvendig plastikproduktion.



I Danmark producerer vi 759 kg affald per person om året – Vi danskere er dermed Euroamestre i affald! Butikken er en direkte og konkret aktør i den grønne omstilling, som vi og politikerne vil gennemføre (København Co2 neutral i 2025).



2- Undgå madspild – Vi smider ca. 25% af vores indkøbte mad ud hvert år. Du kommer til at købe de mængder du har lyst til, hverken mere eller mindre.

3- Få lige så konkurrencedygtige priser på økologiske varer – nogle gange billigere – i forhold til de konventionelle supermarkeder. Dette opnår vi ved at købe bulk (25 kg sække, 10 liters dunke, etc.).

4- Prioritere de lokale, økologiske producenter og dermed støtte det miljøvenlige landbrug i Danmark.Vi vil forkorte afstanden mellem producenten og dig, til gavn for omverdenen og det lokale fællesskab.



5- Give dig muligheden for at vælge en anden indkøbsmodel, gøre en forskel for miljøet og støtte et fuldt bæredygtigt projekt.